**Paziņojums par līdzdalības iespējām**

**tiesību akta izstrādes procesā**

|  |  |  |
| --- | --- | --- |
| 1. | Dokumenta veids | Noteikumu projekts |
| 2. | Dokumenta nosaukums | “Grozījumi Ministru kabineta 2003. gada 25. februāra noteikumos Nr.92 “Darba aizsardzības prasības, veicot būvdarbus”” (turpmāk – Noteikumu projekts) |
| 3. | Politikas joma un nozare vai teritorija | |  |  | | --- | --- | |  | 5. Industrijas un pakalpojumu politika -  5.2. Būvniecības politika | | |
| 4. | Dokumenta mērķgrupas | Darba aizsardzības koordinatori |
| 5. | Dokumenta mērķis un sākotnēji identificētās problēmas būtība | Esošā regulējuma Ministru kabineta 2003. gada 25. februāra noteikumos Nr.92 “Darba aizsardzības prasības, veicot būvdarbus”” (turpmāk – Noteikumi Nr.92) 8.1 punktā noteikts, ka par darba aizsardzības koordinatoru projekta izpildes posmā ir tiesīga būt persona, kura:  1) ir ieguvusi augstāko izglītību darba aizsardzībā vai  2) persona, kura papildus zināšanām darba aizsardzībā ir ieguvusi būvspeciālista sertifikātu gan būvdarbu vadīšanā, gan būvuzraudzībā, proti, gramatiski tulkojot minēto tiesību normu, būvspeciālistam nepieciešami ir divi atšķirīgi sertifikāti.  Vēsturiski būvdarbu vadīšana un būvuzraudzība bija apvienota vienā būvspeciālista sertifikātā, savukārt atbilstoši šobrīd spēkā esošajiem 2018.gada 20.marta Ministru kabineta noteikumiem Nr.169 “Būvspeciālistu kompetences novērtēšanas un pastāvīgās prakses uzraudzības noteikumi” dažādu veidu būvdarbu vadīšana **un** būvuzraudzība ir nodalīta un katrā no darbības jomām ir dažādi sertifikāti. Līdz ar to, mainot būvspeciālistu sertifikācijas kārtību (tai skaitā prasības attiecībā uz praktisko pieredzi) un neaktualizējot Noteikumus Nr. 92, ir izveidojusies situācija, kas ievērojami samazina to personu loku, kuras ir tiesīgas būt par darba aizsardzības koordinatoriem projekta izpildes posmā, lai gan tām ir specifikas zināšanas par būvniecības procesiem. Vienlaicīgi, Noteikumu Nr. 92 7.1 punktā noteikts, ka par darba aizsardzības koordinatoru projekta sagatavošanas posmā, var būt persona, kas, papildus zināšanām darba aizsardzībā, normatīvajos aktos noteiktajā kārtībā ir saņēmusi arhitekta prakses sertifikātu **vai** būvprakses sertifikātu.  Tādējādi veikti grozījumi Noteikumu Nr. 92 8.1 1. punktā un tas izteikts šādā redakcijā:  “8.1 1. normatīvajos aktos noteiktajā kārtībā ir saņēmusi būvprakses sertifikātu būvdarbu vadīšanas **vai** būvuzraudzības jomā un atbilst vismaz vienai no šādām prasībām”.  Noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā, tas ir, nākamajā dienā pēc publikācijas oficiālajā izdevumā “Latvijas Vēstnesis”. |
| 6. | Dokumenta izstrādes laiks un plānotā virzība | Noteikumu projekts tiks izsludināts Valsts sekretāru sanāksmē. |
| 7. | Dokumenti | 1)Grozījumi Ministru kabineta 2003.gada 25.februāra noteikumos Nr.92 “Darba aizsardzības prasības, veicot būvdarbus”  Datne: EMnot\_131220\_MK\_not\_92groz  2)Ministru kabineta noteikumu projekta “Grozījumi Ministru kabineta 2003. gada 25. februāra noteikumos Nr. 92 “Darba aizsardzības prasības, veicot būvdarbus”” sākotnējās ietekmes novērtējuma ziņojums (anotācija),  Datne: EManot\_131220\_MK\_not\_92groz\_V1 |
| 8. | Sabiedrības pārstāvju iespējas līdzdarboties | Projekta apspriešanā iespējams līdzdarboties līdz 12.05.2021., sniedzot rakstisku viedokli atbilstoši Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1.apakšpunktam. |
| 9. | Pieteikšanās līdzdalībai | Lūdzam pieteikties līdzdalībai rakstiski, sniedzot viedokli par noteikumu projektu līdz 12.05.2021., informāciju nosūtot uz e-pasta adresi dace.lagzdina@em.gov.lv vai pasts@em.gov.lv. Atkarībā no saņemtajiem viedokļiem tiks plānota turpmāka noteikumu projekta virzība, kā arī turpmākas sabiedrības līdzdalības nepieciešamība. |
| 10. | Cita informācija | Nav attiecināms. |
| 11. | Atbildīgā amatpersona | Būvniecības politikas departamenta referente Dace Lagzdiņa (tālrunis: 67013140; e-pasts: [Dace.Lagzdina@em.gov.lv](mailto:Dace.Lagzdina@em.gov.lv)). |